title: Odluka kolegija Ureda europskog javnog tužitelja od 11. Kolovoza 2021. o izmjeni i dopuni unutarnjeg poslovnika Ureda europskog javnog tužitelja i odluke o stalnim vijećima 2021/C 439/05

text:
                  29.10.2021

                  HR

                  Službeni list Europske unije

                  C 439/5

         ODLUKA KOLEGIJA UREDA EUROPSKOG JAVNOG TUŽITELJA
         od 11. Kolovoza 2021.
         o izmjeni i dopuni unutarnjeg poslovnika Ureda europskog javnog tužitelja i odluke o stalnim vijećima
         (2021/C 439/05)
         Kolegij Ureda europskog javnog tužitelja (EPPO),
         uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (u daljnjem tekstu: Uredba o EPPO-u), a posebno njezin članak 21.,
         uzimajući u obzir prijedlog glavnog europskog tužitelja,
         budući da:

                     1.

                     Kolegij je na svojem izvanrednom sastanku održanom 9. lipnja 2021. zaključio da je potrebno utvrditi posebna pravila za iznimne slučajeve predviđene člankom 28. stavkom 4. Uredbe.

                     2.

                     Na zahtjev glavnog europskog tužitelja radna skupina kolegija izradila je nova pravila o provedbi članka 28. stavka 4. Uredbe i dostavila ih je glavnom europskom tužitelju radi donošenja prijedloga za odluku kolegija o izmjeni i dopuni unutarnjeg poslovnika.

                     3.

                     Izmjene unutarnjeg poslovnika podrazumijevaju manje izmjene Odluke kolegija EPPO-a 015/2020 od 25. studenoga 2020. o stalnim vijećima.

                     4.

                     U skladu s člankom 70. unutarnjeg poslovnika, glavni europski tužitelj kolegiju je dostavio obrazloženi prijedlog izmjena 12. srpnja 2021.

                     5.

                     Kolegij je ispitao prijedlog koji je izradio glavni europski tužitelj na svojem sastanku održanom 11. kolovoza 2021.

               donosi sljedeću odluku:

            Članak 1.
            Izmjene i dopune unutarnjeg poslovnika
            Odluka kolegija EPPO-a 003/2020 od 12. listopada 2020. o unutarnjem poslovniku Ureda europskog javnog tužitelja mijenja se i dopunjuje kako slijedi:

                        I.

                        U članku 19. stavak 1. mijenja se i dopunjuje kako slijedi:

                           „1.   Odlukom o stalnim vijećima uspostavlja se sustav za dodjeljivanje predmeta stalnim vijećima. Sustav se temelji na nasumičnoj, automatskoj i naizmjeničnoj dodjeli predmeta stalnim vijećima, čiji stalni članovi ne uključuju nadzornog europskog tužitelja, prema redoslijedu upisivanja svakog novog predmeta te se njime osigurava ravnomjerna raspodjela radnog opterećenja među stalnim vijećima. Predmet se neposredno nakon njegova upisivanja nasumično dodjeljuje stalnom vijeću čiji stalni članovi ne uključuju nadzornog europskog tužitelja. U svrhu preuzimanja predmeta, predmet se nasumično dodjeljuje stalnom vijeću koje ima zakazani sastanak između trećeg i petog dana od upisivanja predmeta.”

                        II.

                        U članku 39. stavci 1. i 2. mijenjaju se kako slijedi:

                           „1.   Sve informacije evidentirane u skladu s člankom 38. stavkom 1. provjeravaju dotični delegirani europski tužitelj ili europski tužitelj kako bi procijenili postoje li osnove za izvršavanje nadležnosti EPPO-a.

                           2.   Nakon što primi obavijest uz sustava vođenja predmeta u skladu s člankom 38. stavkom 5., europski tužitelj imenuje delegiranog europskog tužitelja koji je zadužen za provjeru. U situacijama iz članka 28. stavka 4. Uredbe europski tužitelj može osobno izvršiti provjeru. Postupak davanja zaduženja za provjeru utvrđuje europski tužitelj, što može uključivati dodjelu zasnovanu na pravilima, uključujući predmete u kojima je delegirani europski tužitelj pribavio informacije po službenoj dužnosti.”

                        III.

                        U članku 40., stavci 3. do 7. mijenjaju se kako slijedi:

                           „3.   Provjera se provodi uz upotrebu svih izvora informacija dostupnih EPPO-u, kao i svih izvora dostupnih dotičnom europskom tužitelju ili delegiranom europskom tužitelju, u skladu s mjerodavnim nacionalnim pravom, uključujući one koji su mu inače dostupni ako djeluje u nacionalnom svojstvu. Europski tužitelj ili delegirani europski tužitelj za potrebe provjere mogu iskoristiti osoblje EPPO-a. Prema potrebi, EPPO se može savjetovati i razmjenjivati informacije s institucijama, tijelima, uredima ili agencijama Unije, kao i s nacionalnim tijelima, pridržavajući se pritom zaštite integriteta moguće buduće kaznene istrage.

                           4.   Delegirani europski tužitelj ili, ako je to slučaj, europski tužitelj dovršavaju provjeru koja se odnosi na preuzimanje istrage najmanje dva dana prije isteka roka propisanog člankom 27. stavkom 1. Uredbe. Provjera u vezi s pokretanjem istrage dovršava se najkasnije dvadeset dana nakon dodjele.

                           5.   U slučajevima u kojima je provjera dodijeljena delegiranom europskom tužitelju, ako delegirani europski tužitelj ne dovrši provjeru hoće li pokrenuti istragu u propisanom roku ili ako u predviđenom roku priopći da to ne može učiniti, o tomu se obavješćuje europski tužitelj i u slučajevima u kojima se to smatra prikladnim on može produljiti propisani rok ili izdati odgovarajuće upute delegiranom europskom tužitelju.

                           6.   Delegirani europski tužitelj ili, ako je to slučaj, europski tužitelj u pogledu odluke o preuzimanju predmeta mogu zatražiti od glavnog europskog tužitelja da produlji rok potreban za donošenje odluke o preuzimanju za do pet dana.

                           7.   Ako europski tužitelj ili delegirani europski tužitelj ne donesu odluku u roku, smatra se da su odlučili ne preuzeti predmet te se shodno tome primjenjuje članak 42.”

                        IV.

                        U članku 40. nakon stavka 7. umeće se novi stavak 7.a, koji glasi kako slijedi:

                           „7.a   Ako provjeru provodi europski tužitelj, nakon početne procjene informacija za potrebe članaka 26. i 27. te članka 28. stavka 4. Uredbe, europski tužitelj mora dodijeliti predmet u roku od 24 sata delegiranom europskom tužitelju kako bi mogao postupati u skladu s člancima 41. i 42. ovog poslovnika.
                           Ako europski tužitelj smatra da su ispunjeni uvjeti utvrđeni člankom 28. stavkom 4., bez odlaganja postupa u skladu s člankom 52. stavcima 1. i 2. ovog poslovnika. U takvim slučajevima, ako je europski tužitelj dobio odobrenje nadležnog stalnog vijeća kojim mu je dopušteno da sam provodi istragu, donosi obrazloženu odluku o pokretanju istrage ili osobnom preuzimanju predmeta i otvara spis predmeta u skladu s člankom 41. stavkom 1. ovog poslovnika. Ako ne dobije odobrenje, nadzorni europski tužitelj bez odlaganja dodjeljuje predmet delegiranom europskom tužitelju. ”

                        V.

                        U članku 41. stavak 1. mijenja se kako slijedi:

                           „1.   Ako nakon provjere EPPO odluči izvršiti svoju nadležnost pokretanjem istrage ili preuzimanjem predmeta, otvara se spis predmeta i dodjeljuje mu se identifikacijski broj u kazalu spisa predmeta (dalje u tekstu ‚kazalo’). U sustavu vođenja predmeta automatski se stvara stalna veza s povezanom evidencijom iz članka 38. stavka 1.”

                        VI.

                        U članku 41. stavku 2. posljednji podstavak mijenja se kako slijedi:
                        „Kategorije osobnih podataka navedene u prethodnoj točki (a) podtočkama od x. do xv. unose se u kazalo samo u mjeri u kojoj je to izvedivo, uzimajući u obzir operativni interes i raspoložive resurse. Upućivanje u kazalu stalno se ažurira tijekom istrage spisa predmeta. Dotičnom europskom tužitelju i delegiranom europskom tužitelju povremeno se putem sustava vođenja predmeta šalju obavijesti ako određene kategorije informacija nisu unesene u kazalo.”

                        VII.

                        U članku 41. stavak 3. mijenja se kako slijedi:

                           „3.   Putem sustava vođenja predmeta obavješćuju se nadzorni europski tužitelj, stalno vijeće i glavni europski tužitelj”.

                        VIII.

                        U članku 41. stavak 4. mijenja se kako slijedi:

                           „4.   Ako delegirani europski tužitelj koji vodi predmet ili europski tužitelj koji provodi istragu u skladu s člankom 28. stavkom 4. Uredbe smatraju da je za očuvanje integriteta istrage potrebno privremeno odgoditi obvezu obavješćivanja nadležnih tijela iz članka 25. stavka 5., članka 26. stavka 2. i članka 26. stavka 7. Uredbe, bez odgode o tome obavješćuju stalno vijeće nadležno za praćenje. Stalno vijeće može se protiviti toj odluci i izdati uputu delegiranom europskom tužitelju ili, ako je to primjenjivo, europskom tužitelju koji djeluje u skladu s člankom 28. stavkom 4. Uredbe da odmah nastave s relevantnim obavješćivanjem.”

                        IX.

                        U članku 42. stavak 1. mijenja se kako slijedi:

                           „1.   Ako nakon provjere delegirani europski tužitelj donese odluku da neće pokrenuti istragu ili preuzeti predmet, razloge za to upisuje u registar. O odluci obavješćuje europskog tužitelja koji mu je dodijelio taj predmet, a postupak preispitivanja te odluke dodjeljuje se nadležnom stalnom vijeću.”

                        X.

                        U članku 43. stavci 1. i 2. mijenjaju se kako slijedi:

                           „1.   Bez obzira na mogućnost preraspodjele u skladu s člankom 49. i ne dovodeći u pitanje članak 28. stavak 4. Uredbe, delegirani europski tužitelj koji je odlučio pokrenuti ili preuzeti istragu ujedno je i vodi.”

                           2.   Kad je to dopušteno nacionalnim pravom, europski tužitelj može imenovati jednog ili više delegiranih europskih tužitelja iz iste države članice da vode istragu zajedno s delegiranim europskim tužiteljem koji vodi postupak. Dotični europski tužitelj može osobno voditi istragu ako su ispunjeni uvjeti iz članka 28. stavka 4. Uredbe.

                        XI.

                        Članak 52. mijenja se i dopunjuje kako slijedi:

                           „Članak 52.
                           Istrage koje provodi europski tužitelj

                              1.   Ako dotični europski tužitelj, nakon što je EPPO evidentirao određenu informaciju u skladu s člankom 24. Uredbe, smatra da bi trebao osobno provesti istragu, prije donošenja obrazložene odluke u skladu s člankom 28. stavkom 4. prvim podstavkom slovom (a), (b) ili (c) Uredbe putem sustava vođenja predmeta traži odobrenje stalnog vijeća.

                              2.   Zahtjev iz stavka 1. uključuje razloge zbog kojih bi istragu trebao provesti nadzorni europski tužitelj, čime se stalnom vijeću omogućuje da procijeni jesu li ispunjeni uvjeti propisani člankom 28. stavkom 4. Uredbe.

                              3.   Stalno vijeće može tražiti pojašnjenja od dotičnog europskog tužitelja te, ako je zadužen delegirani europski tužitelj, od delegiranog europskog tužitelja koji vodi istragu.

                              4.   Ako stalno vijeće izda odobrenje, nadzorni europski tužitelj evidentira tu odluku u sustavu vođenja predmeta, putem kojeg se potom obavješćuju dotični delegirani europski tužitelji, ako su prethodno zaduženi. Odluka se dostavlja i nacionalnim tijelima.

                              5.   Ako europski tužitelj donese odluku u skladu s člankom 28. stavkom 4. slovom (a) ili (b) Uredbe prije davanja zaduženja delegiranom europskom tužitelju, poduzima sve zadatke delegiranog europskog tužitelja.

                              6.   Ako europski tužitelj osobno provodi istragu, analogno se primjenjuje članak 44.”

            Članak 2.
            Izmjena Odluke kolegija EPPO-a 015/2020 o stalnim vijećima
            U članku 4. slovo (a) mijenja se kako slijedi:

                        „(a)

                        predmet se nakon upisivanja putem EPPO-ova sustava vođenja predmeta nasumično dodjeljuje stalnom vijeću čiji nadzorni europski tužitelj nije stalni član. U svrhu preuzimanja predmeta, predmet se odmah dodjeljuje stalnom vijeću koje ima zakazani sastanak između trećeg i petog dana od upisivanja predmeta te čiji nadzorni europski tužitelj nije stalni član.”

            Članak 3.
            Stupanje na snagu i prijelazna pravila

               1.   Ova odluka stupa na snagu trideseti dan nakon dana na koji je donese kolegij Ureda europskog javnog tužitelja (EPPO).

               2.   Do datuma na koji će izmjene uvedene ovom odlukom biti u potpunosti ugrađene u tehničke značajke sustava vođenja predmeta, ali najkasnije tri mjeseca nakon stupanja ove odluke na snagu, nasumična dodjela predmeta stalnim vijećima može se provoditi ručno, određivanjem ždrijebom.

            U Luxembourgu 11. kolovoza 2021.

                  U ime kolegija

               Danilo CECCARELLI

                  Zamjenik glavnog europskog tužitelja


               29.10.2021

               HR

               Službeni list Europske unije

               C 445/184

      P9_TA(2020)0351
      Neulaganje prigovora na provedbenu mjeru: Međunarodni računovodstveni standard 39 i Međunarodni standardi financijskog izvještavanja 4, 7, 9 i 16
      Odluka Europskog parlamenta o neulaganju prigovora na nacrt Uredbe Komisije o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog računovodstvenog standarda 39 i Međunarodnih standarda financijskog izvještavanja 4, 7, 9 i 16 (D069602/01 – 2020/2851(RPS))
      (2021/C 445/23)

         Europski parlament,

                  —

                  uzimajući u obzir nacrt uredbe Komisije (D069602/01,

                  —

                  uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,

                  —

                  uzimajući u obzir mišljenje od 26. listopada 2020. koje je iznio odbor za računovodstvenu regulativu naveden u članku 6. stavku 1. Uredbe (EZ) br. 1606/2002,

                  —

                  uzimajući u obzir pismo Komisije od 28. listopada 2020. kojim od Europskog parlamenta traži da izjavi kako neće ulagati prigovor na nacrt uredbe,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 2. prosinca 2020.,

                  —

                  uzimajući u obzir članak 5.a Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

                  —

                  uzimajući u obzir članak 112. stavak 4. točku (d) i članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 15. prosinca 2020.,

                  A.

                  budući da je Odbor za međunarodne računovodstvene standarde (IASB) 27. kolovoza 2020. objavio izmjene Međunarodnog računovodstvenog standarda (MRS) 39 i Međunarodnih standarda financijskog izvještavanja (MSFI) 4, 7, 9 i 16; budući da je svrha tih izmjena pružiti opće olakšice u vezi sa zamjenskom međubankovnom ponudbenom kamatnom stopom (IBOR) 2. faze; budući da se predložene izmjene odnose na posljedice u pogledu financijskog izvještavanja koje stvarna zamjena referentne kamatne stope ima na izmjene financijskih instrumenata (promjene vrijednosti) i na računovodstvo zaštite od rizika te da se njima sprečavaju neželjeni računovodstveni učinci na vrednovanje (ili prestanak priznavanja) financijskih instrumenata i ugovora o najmu te na prekid odnosa zaštite od rizika zbog regulatorne zamjene referentnih stopa; budući da će bez predloženih izmjena poduzeća vjerojatno odmah morati priznati promjene vrijednosti u dobiti ili gubitku ili pak prekinuti odnose zaštite od rizika čak i ako nisu promijenila svoju strategiju upravljanja rizikom; budući da je Komisija apelirala na Odbor za međunarodne računovodstvene standarde da ubrza objavu predloženih izmjena kako bi ih Unija mogla pravovremeno podržati;

                  B.

                  budući da je Europska savjetodavna skupina za financijsko izvještavanje (EFRAG) 14. rujna 2020. Komisiji savjetovala da odobri te izmjene;

                  C.

                  budući da je Komisija došla do zaključka da tumačenje ispunjava tehničke kriterije za usvajanje iz članka 3. stavka 2. Uredbe (EZ) br. 1606/2002 i tvrdi da bi se tim predloženim izmjenama izbjegao mogući prekid odnosa zaštite od rizika koji proizlazi iz nesigurnosti povezane s promjenom IBOR-a tako da se financijskim izvještajima urađenima prema MSFI-ju može na odgovarajući način prikazati učinak upravljanja rizikom i spriječiti neopravdana volatilnost dobiti ili gubitka;

                  D.

                  budući da je IASB odredio da izmjene stupaju na snagu 1. siječnja 2021., a dopuštena je i ranija primjena; budući da financijske institucije koje podliježu računovodstvenim normama MSFI-ja i IAS-a ne mogu za svoje financijske izvještaje za 2020. koristiti tretman u skladu s tim predloženim izmjenama prije nego što se one odobre i objave; budući da bi se poduzeća Unije našla u nepovoljnom položaju u odnosu na konkurenciju u drugim jurisdikcijama kad se ne bi mogla koristiti olakšicama iz tih izmjena; budući da bi predložene izmjene stoga trebalo odobriti i objaviti prije kraja prosinca 2020. kako bi se mogle primjenjivati na financijska razdoblja koja počinju 1. siječnja 2021. ili prije ili poslije tog datuma;

                  1.

                  izjavljuje da neće ulagati prigovor na nacrt Uredbe Komisije;

                  2.

                  nalaže svojem predsjedniku da ovu Odluku proslijedi Komisiji i, radi obavijesti, Vijeću.

         (1)  SL L 243, 11.9.2002., str. 1.

         (2)  SL L 184, 17.7.1999., str. 23.


               29.10.2021

               HR

               Službeni list Europske unije

               C 445/182

      P9_TA(2020)0349
      Neulaganje prigovora na provedbenu mjeru: Skupina tvari 4-(1,1,3,3-tetrametilbutil)fenol, etoksiliran
      Odluka Europskog parlamenta o neulaganju prigovora na Nacrt uredbe Komisije o izmjeni Priloga XIV. Uredbi (EZ) br. 1907/2006 Europskog parlamenta i Vijeća u pogledu skupine tvari 4-(1,1,3,3-tetrametilbutil)fenol, etoksiliran (obuhvaćajući točno definirane tvari i tvari nepoznatog ili promjenjivog sastava, složene reakcijske proizvode ili biološke materijale, polimere i homologne tvari) (D070073/02 – 2020/2898(RPS))
      (2021/C 445/22)

         Europski parlament,

                  —

                  uzimajući u obzir Nacrt uredbe Komisije o izmjeni Priloga XIV. Uredbi (EZ) br. 1907/2006 Europskog parlamenta i Vijeća u pogledu skupine tvari 4-(1,1,3,3-tetrametilbutil)fenol, etoksiliran (obuhvaćajući točno definirane tvari i tvari nepoznatog ili promjenjivog sastava, složene reakcijske proizvode ili biološke materijale, polimere i homologne tvari) (D070073/02,

                  —

                  uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezine članke 58. i 131.,

                  —

                  uzimajući u obzir mišljenje od 20. studenoga 2020. koje je donio odbor naveden u članku 133. gore navedene Uredbe,

                  —

                  uzimajući u obzir pismo Komisije od 23. studenoga 2020. kojim od Europskog parlamenta traži da izjavi kako neće ulagati prigovor na nacrt uredbe,

                  —

                  uzimajući u obzir pismo Odbora za okoliš, javno zdravlje i sigurnost hrane predsjedniku Konferencije predsjednika odbora od 2. prosinca 2020.,

                  —

                  uzimajući u obzir članak 5.a stavak 3. Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

                  —

                  uzimajući u obzir članak 112. stavak 4. točku (d) i članak 111. stavak 6. Poslovnika,

                  —

                  uzimajući u obzir preporuku za donošenje odluke koju je podnio Odbor za okoliš, javno zdravlje i sigurnost hrane,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 15. prosinca 2020.,

                  A.

                  budući da skupina tvari 4-(1,1,3,3-tetrametilbutil)fenol, etoksiliran („skupina tvari”) ispunjava kriterije iz članka 57. točke (f) Uredbe (EZ) br. 1907/2006 te je uvrštena u Prilog XIV. toj uredbi; budući da je najkasniji datum primjene za navedenu skupinu tvari bio 4. srpnja 2019., a kao datum povlačenja određen je 4. siječnja 2021.;

                  B.

                  budući da se ta skupina tvari upotrebljava za proizvodnju in vitro dijagnostičkih kompleta te u razvoju cjepiva za borbu protiv bolesti COVID-19, a mogla bi se upotrebljavati i u proizvodnji tih cjepiva; budući da je stoga ključno osigurati da se navedena skupina tvari može nastaviti upotrebljavati u posebne svrhe, za dijagnostiku, liječenje ili prevenciju bolesti COVID-19 nakon 4. siječnja 2021., kao iznimna mjera za zaštitu javnog zdravlja;

                  C.

                  budući da je 27. studenoga 2020. Komisija proslijedila Parlamentu Nacrt uredbe Komisije, čime je započeo rok za nadzor u kojem Parlament može uložiti prigovor na tu uredbu;

                  D.

                  budući da se, među ostalim, Nacrtom uredbe Komisije uvodi odgoda najkasnijeg datuma primjene za tu skupinu tvari na 18 mjeseci nakon stupanja na snagu ove Uredbe kako bi se omogućila priprema zahtjeva za davanje autorizacije za određene uporabe te se, u skladu s tim, odgađa i datum povlačenja za tu skupinu tvari na 36 mjeseci nakon njezina stupanja na snagu;

                  E.

                  budući da bi Nacrt uredbe Komisije trebao hitno stupiti na snagu i primjenjivati se retroaktivno od 4. srpnja 2019. kako bi se izbjegao prekid razdoblja tijekom kojeg se valjano mogu podnijeti zahtjevi za uporabe navedene skupine tvari za istraživanje, razvoj i proizvodnju lijekova, medicinskih proizvoda ili pribora za medicinske proizvode, uključujući in vitro dijagnostičke medicinske proizvode, radi njihove uporabe u dijagnosticiranju, liječenju ili prevenciji bolesti COVID-19 i uporabe u takvim medicinskim proizvodima ili priboru tako da je uporaba obuhvaćena člankom 56. stavkom 1. točkom (d) Uredbe (EZ) br. 1907/2006;

                  F.

                  budući da se ova Odluka donosi kao iznimna mjera za zaštitu javnog zdravlja kako bi se osiguralo da se navedena skupina tvari može nastaviti upotrebljavati u posebne svrhe, za dijagnosticiranje, liječenje ili prevenciju bolesti COVID-19 nakon 4. siječnja 2021.;

                  1.

                  izjavljuje da neće ulagati prigovor na Nacrt uredbe Komisije;

                  2.

                  nalaže svojem predsjedniku da ovu Odluku proslijedi Komisiji i, radi obavijesti, Vijeću.

         (1)  SL L 396, 30.12.2006., str. 1.

         (2)  SL L 184, 17.7.1999., str. 23.